**Ninsoare de Crăciun**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-aşa tăcere că auzi

Cum apa-n râu îngheaţă

Şi își blestemă fulgii uzi

O prăbușire-n viaţă.

Idealitatea lor de-argint

Scrâşnind în lut se frânge -

Gemândul dor de pe pământ

Zboru-n văzduh deplânge.

Se simte-al deznădejdii pas

Din soarta iar înfrântă,

Visarea crailor în glas

Şi îngerii ce cântă,

Durerea norului de sus

Când fulgi şi fulgi noi pierde...

Aud venirea lui Isus

Și inima-mi cum crede.

Victor Bragagiu